เอาแล้ว! เลือกกรรมการ NMG ส่อแวววุ่น กระแส “บล็อกโหวต” ว่อนสนั่นที่ประชุม
เอาแล้ว! เลือกกรรมการ NMG ส่อแวววุ่น กระแส “บล็อกโหวต” ว่อนสนั่นที่ประชุม
7 พ.ย. 2559

ผู้สื่อข่าวรายงานว่า ตามที่บริษัท เนชั่น มัลติมีเดีย กรุ๊ป จำกัด (มหาชน) หรือ NMG ได้จัดประชุมวิสามัญผู้ถือหุ้นในวันนี้ (7 พ.ย.) เพื่อพิจารณาเลือกตั้งกรรมการใหม่เข้าแทนตำแหน่งกรรมการที่ว่างลงนั้น ในวาระที่ 1 : พิจารณาอนุมัติแต่งตั้งประธานในที่ประชุมผู้ถือหุ้น นายวิฑูร พึงประเสริฐ ได้รับคัดเลือกแต่งตั้งเป็นประธานในที่ประชุมผู้ถือหุ้น ด้วยคะแนน 71.37% ส่วนนาย ภูวนารถ ณ สงขลา ได้รับคะแนน 2.74%
สำหรับผลสรุปคะแนนวาระที่ 2 : พิจารณาอนุมัติเลือกตั้งกรรมการ โดยรายชื่อกรรมการที่ได้รับคัดเลือก มี 8 ราย เรียงตามคะแนนเสียง ดังนี้
 1. นายวิฑูร พึงประเสริฐ ด้วยคะแนน 70.44%
2. นายเทพชัย แซ่หย่อง ด้วยคะแนน 70.44%
3. นายสุพจน์ เพียรศิริ ด้วยคะแนน 70.25%
4. นางสาวณัฐวรา แสงวารินทร์ ด้วยคะแนน 70.24%
5. นายสิริชาย ชนานำ ด้วยคะแนน 70.24%
6. นายสุภวัฒน์ สงวนงาม ด้วยคะแนน 70.25%
7. นางสาวนราวดี วนิชวัฒนะ ด้วยคะแนน 70.22%
8. นายศุภพงศ์ สุขสภา ด้วยคะแนน 70.15%
 
ส่วนลำดับที่ 9-12 ที่ไม่ได้รับคัดเลือกมีดังนี้
9. นายธีระชัย รัตนกมลพร ด้วยคะแนน 19.01%
10. นายอภิวุฒิ ทองคำ ด้วยคะแนน 14.56%
11. นายชาลี ดิษฐลักษณ ด้วยคะแนน 0.99%
12. นายธรรมนูญ จุลมณีโชติ ด้วยคะแนน 0.92%
 
อนึ่ง บริษัท นิวส์ เน็ตเวิร์ค คอร์ปอเรชั่น จำกัด (มหาชน) หรือ NEWS ซึ่งถือหุ้น 9.96% ใน NMG ได้เสนอชื่อ นายอภิวุฒิ ทองคำ เป็นตัวแทนของ NEWS เข้าเป็นกรรมการบริษัทใน NMG ซึ่งได้เป็นลำดับที่ 9
อย่างไรก็ตาม ล่าสุด ผู้สื่อข่าวรายงานว่า มีกระแสข่าวเกี่ยวกับการปลอมแปลงเอกสารมอบอำนาจการเข้าประชุมเกิดขึ้นในที่ประชุม โดยอ้างว่ามีการพบรายชื่อของผู้ถือหุ้นที่เข้ามาลงทะเบียนนั้นมีรายชื่อซ้ำกัน อีกทั้งมีการริดรอนสิทธิ์ผู้ถือหุ้นในการเสนอชื่อกรรมการ เนื่องจากทาง NMG ได้เปิดโอกาสให้ผู้ถือหุ้นเสนอรายชื่อของกรรมการภายในวันที่ 2 พ.ย.59 แต่จดหมายเชิญเข้าร่วมประชุมนั้น ส่งถึงผู้ถือหุ้นในวันที่ 2 พ.ย.59 ส่งผลให้ผู้ถือหุ้นที่ที่ต้องการเสนอชื่อคณะกรรมการส่งรายชื่อเข้ามาไม่ทัน ซึ่งคาดว่า อาจเกิดขึ้นจากความจงใจของทางบริษัท